**Fali dekoráció**

**Megismert csomók ötvözése**

Alapanyag:

3 mm-es fonal

12x200 cm

12x150 cm

Elkészítése:

A fali dekorációt egy 30 cm-es farúdra fogjuk készíteni. Két 200 cm-es fonalat felhurkolunk a farúd közepére. Balról a második szálat fogjuk és sorcsomókat kötünk rá. Amikor jobb oldalra értünk a fő szállal, akkor azt is felhurkoljuk a rúdra. Jobb oldalra felhurkoljuk a harmadik 200 cm-es szálat. Jobbról a második szálat vezetjük át a bal oldalra úgy, hogy sorcsomókat kötünk rá, majd felhurkoljuk a farúdra. Még egyszer elvégezzük egy újabb felhurkolt szállal balról jobbra és még egyszer jobbról balra. Ez lesz a díszünk közepe.

Fogjuk a következő 200 cm-es szálat, és felhurkoljuk a középső dísz bal oldalára, majd a jobb oldali szálat a középső dísz alját félkörívben követve felhorkoljuk a jobb oldalára. A 12 darab 150 cm-es szálat felhurkoljuk elölről erre a félkörben lógó szálra. A bal oldali legszélső szálra egy sor sorcsomót készítünk a minta közepéig, majd a jobb oldalról is sorcsomót készítünk a minta közepéig. Középről elkezdünk borsómintát készíteni a lelógó szálakból: összesen 5 darab mintát készítünk. A borsómintákat 1 laposcsomóval zárjuk. Ha jól csináltuk, akkor mind a két oldalon 3-3 db szálunk marad, ezeket csak hagyjuk lógni.

Bal és jobb oldalra is felhurkolunk 3-3 db 200 cm-es szálat. Mind a két oldalon készítünk 5 ferde irányú bordasort, majd a két oldalt középen összedolgozzuk egy sorcsomóval.

A dekorációt a következő szakkörön folytatjuk.